Imtella' April 2, 2021 Gert Kasteel u Dolf Pasker daħlu fl-Istorja meta 20 sena ilu ngħaqdu fiż-żwieġ f'dak li kien l-ewwel wieħed bejn koppji gay. Iż-żwieġ tagħhom f'Amsterdam, l-Olanda, kien l-ewwel wieħed fid-dinja li ġie rikonoxxut legalment. Magħhom iżżewġu tliet koppji oħra, tnejn irġiel u koppja mara, biċ-ċerimonja saret f'nofsillejl tal-1 ta' April 2001. L-erba' koppji baqgħu miżżewġin matul is-snin għalkemm fil-każ ta' koppja minnhom wieħed mill-irġiel miet fl-2011. Wara l-Olanda kienu 30 pajjiż ieħor, fosthom Malta, li irrikonoxxew iż-żwiġijiet bejn koppji tal-istess sess. F'kummenti lill-mezzi tax-xandir il-koppja qalet li hija kburija li kienet parti mill-Istorja u li warajha aktar koppji tal-istess sess ingħataw id-dritt li jiżżewġu.